paragraph_text: U krunu je smješteno pet manjih štitova s povijesnim hrvatskim grbovima, koji simboliziraju četiri hrvatske povijesne regije i Dubrovačku Republiku i poredani su od lijeve na desnu stranu štita ovim redom: grb Središnje Hrvatske (najstariji poznati grb Hrvatske), grbovi Dubrovačke Republike, Dalmacije, Istre i Slavonije. Omjer visine polja na glavnom štitu i visine manjih štitova u kruni je 1 : 2,5, a omjer širine polja na glavnom štitu i širine manjih štitova u kruni 1 : 1.